HATÁROZAT TERVEZET

**Kincsesbánya Község Önkormányzata Képviselő-testületének**

**…/2015. (…………..) Kt. számú**

**H A T Á RO Z A T A**

**a Kincsesbányai Óvoda épületében lévő önkormányzati működtetésű**

**konyha felújítására pályázat benyújtásáról**

A nemzetgazdasági miniszter – a belügyminiszterrel és az emberi erőforrás miniszterével egyetértésben – pályázatot hirdet a Magyarország 2015. évi központi költségvetéséről szóló 2014. évi C. törvény (a továbbiakban: Költségvetési törvény) 3. melléklet II. 9. pont szerint, melyre Kincsesbánya Község Önkormányzatának képviselő-testülete **a gyermekétkeztetés feltételeit javító fejlesztések támogatására** pályázatot nyújt be.

A felújítás keretében az óvodában működő konyha a pályázati alcélok közül az alábbiakat kívánja megvalósítani:

a) már működő konyha kapacitásbővítésével az adagszám növelése

b) étkező, étterem kapacitásbővítése

e) már működő konyha infrastrukturális felújítása, fejlesztése, akadálymentesítése

f) étkező, étterem felújítása

A pályázat keretében alábbi munkálatokat kívánjuk elvégezni az óvodakonyha felújítás kapcsán:

* alapközművek cseréje, felújítása
  + vízhálózat cseréje
  + szennyvízcsatorna hálózat cseréje
  + villamos hálózat átalakítása
  + gázhálózat átalakítása, bővítése, leválasztása az óvodai rendszerről
* solár technológia telepítése használati meleg víz előállításához
* akadálymentes bejárat kialakítása
* az oldalfalak illetve a padozatok újraburkolása
* tálaló helység kialakítása
* nemenkénti mellékhelyiségek, mosdók kialakítása
* valamennyi helyiség festése, mázolása
* a pályázat lehetővé teszi eszközök beszerzését is, ezért az alábbi eszközök beszerzését tartjuk indokoltnak:
  + 1 db 200 literes gázüzemű főzőüst
  + 1 db univerzális konyhagép kiegészítő eszközökkel
  + 2 db gázzsámoly
  + 1 db kombinált gázüzemű sütő
  + rozsdamentes átadópult, polcok, munkaasztalok, állványok

Az ingatlan Kincsesbánya Község Önkormányzatának 1/1 arányú kizárólagos tulajdonát képezi. A konyha a kincsesbányai óvodai étkeztetésen felül biztosítja az isztiméri óvodások étkeztetését, továbbá a kincsesbányai általános iskolába több településről bejáró gyermekek étkeztetését, valamint a két település szociálisan rászorulók étkeztetést is.

A beruházás összköltsége:

* Építés, felújítás: 48 729 079 Ft
* Eszközbeszerzés: 9 540 463 Ft
* Bruttó összköltség: 58 269 542 Ft
* Nettó összköltség: 45 881 529 Ft

Az igényelt támogatás a nettó összköltség 95 %-a: 43 587 453 Ft

Pályázathoz szükséges önerő a bruttó összköltség 5 %-a: 2 294 076 Ft

A Képviselő-testület kijelenti, hogy a pályázathoz szükséges önerőt 2 294 076 Ft-ot a 2015. évi költségvetésében biztosítja.

A képviselő-testület felhatalmazza a polgármestert a pályázat benyújtására.

Határidő: 2015. június …

Felelős: Bajkai János polgármester